钦定古今图书集成/方舆汇编/职方典/第1148卷 > 《玉泉寺铁塔歌》前人
## 钦定古今图书集成/方舆汇编/职方典/第1148卷 > 《玉泉寺铁塔歌》前人

五金惟铁最愚劣。化为浮图，万象列立山水中。精神
孑瘦干高茎疏其节。日星散气冰霜结，佛数恒沙万
生灭。鲛人出波鳞介别，商周墨玉汉凹凸，似非𬬻冶
出鑴锲。卧蚕盘螭不琐屑，元气淋漓取精竭。阿育之
钵藏敢泄，鬼物司之莫能窃。其中出入风雷截流出，
峨嵋神僧掣关系，运数污隆阅，匿光送影天地阙，摩
挲情文耳目悦。如几案间可摆撤，巨细灵顽理难絜。
勿云巧力伤朴拙，请循其本仍古铁。